નવી દિલ્હી: બીસીસીઆઈની વહિવટી સમિતિ (COA)ના ચેરમેન વિનોદ રાયે સોમવારે જણાવ્યું કે, અનિલ કુંબલે જો સ્વીકાર કરે છે તો, તે વેસ્ટ ઈન્ડિઝ પ્રવાસ માટે ભારતીય ટીમના કોચ બની રહેશે. તેમણે એ સાથે જ જણાવ્યું કે, આગામી મુખ્ય કોચનો નિર્ણય ક્રિકેટ સલાહકાર સમિતિ (CAC) કરશે. રાયે સીઓએની બેઠક બાદ કહ્યું કે, ‘કોચ પસંદ કરવાનું કામ સીએસીનું છે, જેણે ગત વર્ષે અનિલ કુંબલેને એક વર્ષ માટે કોચ પસંદ કર્યા હતા. હવે પ્રક્રિયાનું અનુસરણ કરવામાં આવી રહ્યું છે, પરંતુ પ્રક્રિયામાં મોડું થયું છે અને જો કુંબલે સ્વીકારશે તો તે વેસ્ટ ઈન્ડિઝ પ્રવાસ માટે પણ કોચ રહેશે.’